NYHETSBREV FRA GAUSDAL FRIVILLIGSENTRAL
NYTT Sommeren 2024

Åpningstider:
Mandager og onsdager fra klokken 10-14. Siste dag på Frivilligsentralen før sommerferien blir onsdag 26.juni. Vi åpner igjen onsdag 31.juli. 

Frivilligtur 
3.september
Årets tur går til Medliens. De beskriver seg slik: 
I Lucky Næroset, midt i «Mjøsbyen», byr vi på gledesfylte tankevekkeropphold som INGEN andre. Kjennetegn: STOR fantasi, BRED variasjon, MYE humor, HØG originalitet, LÅG dørstokk, NULL stress. Fargerike, fantasifulle, fredfulle inspirasjonsrom inne og ute. 
En eneste stor kunstinstallasjon. - Det finns itte måken.
Les mer om stedet her: Medlien gård — Medliens.no

Avreise med buss fra Gausdal Arena kl.10. Det blir kaffe og biteti ved ankomst, underholdning, omvisning og til slutt middag, kaffe og dessert før retur kl. 15. 
Gratis for alle registrerte frivillige. Det er ikke et krav om at dere skal ha lagt ned et visst antall timer for å bli med. Det er veldig fint at frivillige får en egen tur der dere kan bli bedre kjent, så håper mange vil være med! Ønskelig at dere melder dere på via nettsiden vår her:
Gausdal frivilligsentral - Frivilligtur til Medliens, 03.09.2024 Og går ikke det, så kan dere ringe eller sende sms til Tine på tlf. 960 12 521. 

Aktiviteter framover
På Frivilligsentralen
· Frivilligsentralen lånes ut gratis til lag og foreninger. Ønsker du å skape en ny møteplass/aktivitet, ta kontakt så kan vi se om vi får til et samarbeid omkring dette. 
· Faste aktiviteter i løpet av uken er barseltreff, formiddagstreff, datahjelp og etter skoletid-tilbud til mellomtrinnselever. 
· Siste uken før sommerferien tilbyr vi sommerferieaktiviteter til 53 barn som går på mellomtrinnet i Gausdal. Vi har søkt midler fra Bufdir (barne-, ungdoms- og familiedirektoratet) som dekker inngang til bl.a. Hunderfossen, Rush trampolinepark og Gjøvik Bowling. 
· Uke 33 arrangerer vi sommerskole for 26 barn som går på mellomtrinnet. Forskerfabrikken sommerskole skal bidra til å øke nysgjerrigheten for realfag. Dette gjennomføres med midler fra Gjensidigestiftelsen. 
· På de to ukene med sommeraktiviteter til barn, har vi engasjert 6 ungdommer i sommerjobb som skal jobbe en uke med å tilrettelegge og assistere på sommeraktivitetene våre. Midlene til å dekke lønn har vi fått fra Gjensidigestiftelsen. 

Aktiv i 100
Juli 
Aktiv i 100 turene tar en pause i juli. Det har også i år vært stor oppslutning om tilbudet. Det er absolutt plass til flere. Møt opp på parkeringsplassen på Gausdal Arena på mandager klokken 10.00. Husk at hvis du er medlem i DNT så er du med å bidra til merking av 22 000 km sti, samt vedlikehold av over 590 hytter slik at flere kommer seg ut i friluftslivet. Som medlem får du også tilgang til disse hyttene til en rabattert pris, i tillegg til rabatter på turutstyr fra kjente merker. Les her om du vil vite mer: DNT-medlem

Gausdalsdagen 
7.september
Vi planlegger å ha åpent denne dagen, men vi vurderer også å stå på stand nede ved kommunehuset. Kom gjerne med innspill og forslag på hvordan vi kan vise oss fram denne dagen. Om noen vil bistå med å stå på stand, dele ut brosjyrer etc. så si ifra om dette til Tine. 


Språkkafé
Evaluering 
Frivilligsentralen samarbeider med flyktningtjenesten om tilbudet «språkkafé». Siste gang før ferien blir 27.juni klokken 17.00-18.30. Vi skal evaluere tilbudet og planlegge høsten. Mer informasjon kommer etter ferien. Tusen takk til alle engasjerte frivillige som har vært med på tilbudet hittil. 


Besøksvenntreff
1.oktober
Besøksvenner møtes til et eget treff 1.okotber kl. 11-13 i Frivilligsentralen sine lokaler. Enkel lunsjservering, derfor kreves påmelding til Tine på tlf. 960 12 521. 
Behov for flere frivillige
I ulike aktiviteter
Frivilligsentralen har vært i dialog med Forset- og Follebutunet. De ønsker seg frivillige som kan bidra med ulike aktiviteter: 
· Spisevenn- kom og spis sammen med beboere på Follebutunet
· Sittedans-aktivisering gjennom å danse på en stol 
· Spille spill av ulike slag
· Høytlesing av f.eks. aviser
· Besøk og samtaler 
· Sjåfører som kan ta med seg beboere og hjemmeboende på ulike arrangementer i bygda
· Frivillige som kan ta med beboere på sykkeltur med rickshawsykkel 

Om du har mulighet til å ta på deg oppdrag, vennligst kontakt Tine tlf. 960 12 521. 

Er det noe du ønsker å ta opp eller lurer på, ikke nøl med å ta kontakt. 
Vi legger også ut relevant informasjon på facebooksiden vår og i kalenderen på hjemmesiden vår. Les mer her: 
https://www.facebook.com/gausdalfrivilligsentral/ 
https://gausdal.frivilligsentral.no/


Tusen hjertelig takk til alle våre frivillige og det dere bidrar med. Så mange ulike aktiviteter, og alle er like viktige. Det er en glede å få jobbe sammen med dere. Riktig god sommer! 

Sommerhilsen fra 
Gausdal Frivilligsentral 	

